
R A P O R T

asupra proiectului de Lege privind constituirea şi utilizarea Fondului de garantare pentru plata creanţelor salariale

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind constituirea şi utilizarea Fondului de garantare pentru plata creanţelor salariale, trimis cu adresa nr. PL.X 228 din 5 aprilie 2006.

La întocmirea prezentului raport Comisia a avut în vedere avizele:

· Consiliului Legislativ (nr.80/19.01.2006 - favorabil)

· Comisiei pentru buget, finanţe şi bănci (nr.206/20.04.2006 - favorabil)

· Comisiei juridice, de disciplină şi imunităţi (nr.31/391/12.04.2006 - favorabil)

· Comisia pentru politică economică reformă şi privatizare (nr.21/121/12.04.2006 - favorabil).

Proiectul de lege are ca obiect de reglementare constituirea, utilizarea şi controlul Fondului de garantare pentru plata creanţelor salariale, în vederea îndeplinirii angajamentelor asumate de România în cadrul negocierilor privind Cap.13 – “Ocupare şi Politici Sociale”, de armonizare a legislaţiei naţionale cu acquis-ul comunitar. În acest sens, proiectul transpune în dreptul intern prevederile Directivei Consiliului nr.80/897/CE privind apropierea legislaţiei statelor membre referitoare la protecţia salariaţilor în cazul insolvabilităţii angajatorului, astfel cum a fost modificată prin Directiva Parlamentului European şi al Consiliului nr.2002/24/CE.

Comisia propune Plenului Camerei Deputaţilor aprobarea proiectului de lege în vederea transpunerii în legislaţia naţională a dispoziţiilor comunitare privind constituirea şi utilizarea Fondului de garantare pentru plata creanţelor salariale. 

2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului a participat, în conformitate cu prevederile art.55 din Regulamentul Camerei Deputaţilor, republicat, din partea Guvernului, d-l Mihai Şeitan - Secretar de Stat, Ministerul Muncii Solidarităţii Sociale şi Familiei, Preşedintele Casei Naţionale de Pensii şi Alte Drepturi de Asigurări Sociale.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din 30 martie 2006.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii în şedinţa din 27 aprilie 2006, Comisia propune admiterea cu modificări a proiectului de lege:

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege privind constituirea şi utilizarea Fondului de garantare pentru plata creanţelor salariale


	Nemodificat 
	

	2
	CAPITOLUL I

Dispoziţii generale


	Nemodificat 
	

	3
	Art.1. - Prevederile prezentei legi reglementează condiţiile privind constituirea, gestionarea, utilizarea şi controlul Fondului de garantare pentru plata creanţelor salariale, denumit în continuare Fondul de garantare.


	Nemodificat 
	

	4
	Art.2. - Din Fondul de garantare se asigură plata creanţelor salariale care rezultă din contractele individuale şi colective de muncă încheiate de salariaţi cu angajatorii împotriva cărora au fost pronunţate hotărâri judecătoreşti definitive de deschidere a procedurii insolvenţei şi faţă de care a fost dispusă măsura ridicării totale sau parţiale a dreptului de administrare, denumiţi în continuare angajatori în stare de insolvenţă.


	Nemodificat 
	

	5
	Art.3. - Constituirea, gestionarea şi utilizarea Fondului de garantare au la bază următoarele principii:
a) principiul contributivităţii, conform căruia Fondul de garantare se constituie pe baza contribuţiilor datorate de angajatori;
b) principiul obligativităţii, potrivit căruia angajatorii au, conform legii, obligaţia de a participa la constituirea Fondului de garantare;
c) principiul repartiţiei pe baza căruia fondul realizat se redistribuie pentru plata drepturilor salariale datorate de angajatorii în stare de insolvenţă;
d) universalitatea obligaţiei de plată a creanţelor salariale, indiferent de îndeplinirea sau neîndeplinirea obligaţiei de contribuţie a angajatorilor;
e) Fondul de garantare este independent de resursele gestionate de instituţia de administrare;
f) Fondul de garantare nu poate face obiectul măsurilor asigurătorii sau al executării silite.

	Nemodificat 
	

	6
	Art.4. - În sensul prevederilor prezentei legi termenii şi expresiile de mai jos au următoarele semnificaţii:
a) angajator - persoana fizică sau juridică ce poate să angajeze forţă de muncă pe bază de contract individual de muncă, în condiţiile prevăzute de Legea nr.53/2003 - Codul Muncii, cu modificările şi completările ulterioare; 
b) angajator transnaţional - angajatorul persoană fizica sau juridică ce desfăşoară activităţi pe teritoriul României şi cel puţin al unui alt stat membru al Uniunii Europene sau al Spaţiului Economic European;
c) salariat - persoana fizică ce prestează muncă pentru şi sub autoritatea unui angajator, în temeiul unui contract individual de muncă încheiat pentru normă întreagă sau cu timp parţial sau al unui contract de muncă la domiciliu, de muncă temporară sau de ucenicie la locul de muncă, indiferent de durata acestora;
d) creanţe salariale - drepturile salariale şi alte drepturi băneşti datorate şi neplătite salariatului, care au fost stabilite în contractul individual de muncă şi/sau contractul colectiv de muncă. 

	Nemodificat 
	

	7
	CAPITOLUL II
Constituirea Fondului de garantare

	Nemodificat 
	

	8
	Art.5. - (1) Resursele financiare ale Fondului de garantare se constituie din:
a) contribuţia angajatorilor;
b) venituri reprezentând dobânzi, majorări de întârziere pentru neachitarea în termenul de plată a contribuţiei la Fondul de garantare precum şi din alte sume provenite din surse admise de lege;
c) sume provenite din recuperarea debitelor create în condiţiile prezentei legi, altele decât cele provenind din contribuţiile la Fondul de garantare.
(2) Resursele financiare constituite potrivit prevederilor alin.(1) se prevăd distinct la partea de venituri a bugetului asigurărilor pentru şomaj.    
(3) Veniturile constituite potrivit alin.(1) sunt destinate în exclusivitate pentru finanţarea categoriilor de creanţe salariale prevăzute de prezenta lege precum şi pentru finanţarea cheltuielilor de gestionare a Fondului de garantare.
(4) Cheltuielile pentru finanţarea categoriilor de creanţe salariale prevăzute de prezenta lege precum şi pentru finanţarea cheltuielilor de gestionare a Fondului de garantare se prevăd distinct la partea de cheltuieli a bugetului asigurărilor pentru şomaj.
(5) În cazul în care veniturile Fondului de garantare depăşesc cheltuielile efectuate potrivit prevederilor prezentei legi, excedentele anuale rezultate se reportează în anul următor, şi se pot utiliza pentru finanţarea cheltuielilor prevăzute la art.13 alin.(1).
(6) Eventualele deficite înregistrate în situaţia în care veniturile sunt depăşite de cheltuielile Fondului de garantare se acoperă din disponibilităţile înregistrate în anii precedenţi.

	Nemodificat 
	

	9
	Art.6. - (1) Execuţia de casă a sumelor aferente Fondului de garantare se realizează prin Trezoreria Statului.
(2) Disponibilităţile financiare ale Fondului de garantare se păstrează la Trezoreria Statului şi sunt purtătoare de dobânzi.

	Nemodificat 
	

	10
	Art.7. - (1) Angajatorii au obligaţia de a plăti lunar o contribuţie la Fondul de garantare, în cotă de 0,25%, aplicată asupra fondului total de salarii brute lunare realizate de salariaţi.
(2) La data intrării în vigoare a prevederilor prezentei legi, cota contribuţiei datorate la bugetul asigurărilor pentru şomaj de angajatorii prevăzuţi la alin.(1), stabilită potrivit legislaţiei în vigoare, se diminuează cu 0,25 puncte procentuale.


	Nemodificat 
	

	11
	Art.8. - (1) Angajatorii au obligaţia de a declara lunar contribuţia la Fondul de garantare, la organul fiscal competent, până la data de 25 a lunii următoare celei pentru care se datorează drepturile salariale.
(2) Termenul de declarare a contribuţiei la Fondul de garantare constituie şi termen de plată.
(3) Modelul şi conţinutul declaraţiei privind obligaţiile de plată la Fondul de garantare se aprobă prin ordin al ministrului finanţelor publice.
(4) Pentru neplata contribuţiei datorate la termenul prevăzut la alin.(1) şi (2) se aplică majorări de întârziere, în condiţiile prevăzute de Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare.

	Nemodificat 

	

	12
	Art.9. - (1) Activitatea privind înregistrarea fiscală, declararea, stabilirea, verificarea, colectarea şi soluţionarea contestaţiilor pentru contribuţia la Fondul de garantare se realizează de către Ministerul Finanţelor Publice prin Agenţia Naţională de Administrare Fiscală şi unităţile sale subordonate, potrivit legii.
(2) Contribuţia la Fondul de garantare se administrează potrivit dispoziţiilor Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare.
(3) Organele fiscale prevăzute la alin.(1) vor proceda la actualizarea din oficiu a informaţiilor conţinute în vectorul fiscal din registrul contribuabilului, cu obligaţia referitoare la contribuţia la Fondul de garantare.
(4) Sumele realizate din activitatea de colectare prevăzută la alin.(1) se varsă la Fondul de garantare.

	Nemodificat 
	

	13
	CAPITOLUL III
Gestionarea Fondului de garantare

	Nemodificat 
	

	14
	Art.10. - Gestionarea Fondului de garantare se face de Agenţia Naţională pentru Ocuparea Forţei de Muncă, prin agenţiile pentru ocuparea forţei de muncă judeţene şi a municipiului Bucureşti, denumite în continuare agenţii teritoriale.

	Nemodificat 
	

	15
	Art.11. - În gestionarea Fondului de garantare, agenţiile teritoriale au următoarele atribuţii: 
a) primesc, examinează şi soluţionează cererile privind plata creanţelor salariale care rezultă din contractele individuale şi/sau colective de muncă;
b) stabilesc cuantumul creanţelor salariale cuvenite salariaţilor şi efectuează plata acestora;
c) recuperează debitele create în condiţiile prezentei legi, altele decât cele provenind din contribuţiile la Fondul de garantare;
d) reprezintă interesele Fondului de garantare în relaţiile cu instituţiile administraţiei publice centrale şi locale, instanţele judecătoreşti, societăţi sau organizaţii;
e) efectuează schimbul de informaţii cu instituţiile competente din statele membre ale Uniunii Europene sau ale Spaţiului Economic European.


	Nemodificat 
	

	16
	Art.12. - Cheltuielile de gestionare se suportă din resursele Fondului de garantare, în limita a 5% din venituri, în condiţiile stabilite prin normele metodologice de aplicare a prezentei legi.

	Nemodificat 
	

	17
	CAPITOLUL IV
Utilizarea Fondului de garantare

	Nemodificat 
	

	18
	Art.13. - (1) Din resursele Fondului de garantare se suportă, în limitele şi în condiţiile prevăzute în prezentul capitol, următoarele categorii de creanţe salariale:               
a) salariile restante;
b) compensaţiile băneşti restante, datorate de angajatori pentru concediul de odihnă neefectuat de salariaţi, dar numai pentru maximum un an de muncă;
c) plăţile compensatorii restante, în cuantumul stabilit în contractul colectiv de muncă şi/sau contractul individual de muncă, în cazul încetării raporturilor de muncă;
d) compensaţiile restante pe care angajatorii au obligaţia de a le plăti, potrivit contractului colectiv de muncă şi / sau contractului individual de muncă, în cazul accidentelor de muncă sau al bolilor profesionale;
e) indemnizaţiile restante, pe care angajatorii au obligaţia, potrivit legii, de a le plăti pe durata întreruperii temporare a activităţii.
(2) Din Fondul de garantare nu se suportă contribuţiile sociale datorate de angajatorii în stare de insolvenţă.

	Nemodificat 
	

	19
	Art.14. - (1) Suma totală a creanţelor salariale suportate din Fondul de garantare nu poate depăşi cuantumul a 3 salarii medii brute pe economie, pentru fiecare salariat.
(2) Salariul avut în vedere la alin.(1) este salariul mediu brut pe economie, comunicat de Institutul Naţional de Statistică în luna în care s-a deschis procedura insolvenţei.

	Nemodificat 
	

	20
	Art.15. - (1) Creanţele salariale prevăzute la art.13 alin.(1) lit.a), c) d) şi e) se suportă pentru o perioadă de 3 luni calendaristice.
(2) Perioada prevăzută la alin.(1) este perioada anterioară datei la care se solicită acordarea drepturilor şi precede sau succede datei deschiderii procedurii insolvenţei.
(3) O altă solicitare privind plata creanţelor salariale poate fi  făcută  numai  dacă  perioada  prevăzută  la alin.(2) este mai mică de 3 luni.


	Nemodificat 


	

	21
	Art.16. - Creanţele izvorâte din raporturi de muncă, plătite în cazul falimentului, potrivit legislaţiei în vigoare, se diminuează cu sumele achitate din Fondul de garantare.

	Nemodificat 
	

	22
	Art.17. - În situaţia în care se pronunţă închiderea procedurii de insolvenţă, ca urmare a redresării angajatorilor, aceştia sunt obligaţi să restituie sumele suportate din Fondul de garantare, în termen de 6 luni de la pronunţarea hotărârii de închidere a procedurii.

	Nemodificat 
	

	23
	Art.18. - Hotărârea de închidere a procedurii va fi notificată de îndată de judecătorul sindic agenţiei teritoriale de ocupare a forţei de muncă în a cărei rază se află sediul, domiciliul sau reşedinţa angajatorului.
	Nemodificat 
	

	24
	Art.19. - (1) Stabilirea cuantumului creanţelor salariale cuvenite salariaţilor şi efectuarea plăţii acestora se realizează de agenţiile teritoriale, la cererea scrisă a administratorului sau lichidatorului angajatorului în stare de insolvenţă.
(2) Agenţia teritorială poate proceda la stabilirea cuantumului creanţelor salariale cuvenite salariaţilor şi la efectuarea plăţii acestora şi în baza cererii formulate de către salariaţii angajatorului în stare de insolvenţă sau de organizaţiile legal constituite ce reprezintă interesele acestora.
(3) Cererile prevăzute la alin.(1) şi (2) vor fi însoţite de documente care să ateste că împotriva angajatorului a fost pronunţată o hotărâre judecătorească definitivă de deschidere a procedurii insolvenţei şi a fost dispusă măsura ridicării totale sau parţiale a dreptului de administrare.
(4) Înainte de a se adresa agenţiei teritoriale, salariaţii sau organizaţiile legal constituite ce reprezintă interesele acestora trebuie să notifice în scris administratorului sau lichidatorului angajatorului în stare de insolvenţă, în vederea efectuării demersurilor necesare pentru plata creanţelor salariale potrivit alin.(1). O copie a notificării se va ataşa la cererea adresată agenţiei teritoriale potrivit alin.(2).

	Nemodificat 
	

	25
	Art.20. - (1) În cazul angajatorului transnaţional în stare de insolvenţă, stabilirea cuantumului creanţelor salariale cuvenite salariaţilor care prestează în mod obişnuit munca pe teritoriul României şi efectuarea plăţii acestora se realizează de agenţia teritorială în a cărei rază îşi desfăşoară activitatea salariaţii.
(2) La stabilirea stării de insolvenţă se ia în considerare hotărârea pronunţată de autoritatea competentă dintr-un stat membru al Uniunii Europene sau al Spaţiului Economic European, prin care se deschide procedura sau, după caz, prin care se constată că nu există bunuri în averea debitorului sau că sunt insuficiente pentru a justifica deschiderea procedurii insolvenţei şi se pronunţă radierea acestuia din registrul în care este înmatriculat.

	Nemodificat 
	

	26
	Art.21. - (1) În situaţia în care, în urma examinării documentelor prevăzute la art.19 alin.(1) şi (3), se constată îndeplinirea condiţiilor prevăzute la art.12, agenţia teritorială emite dispoziţia privind stabilirea cuantumului creanţelor salariale suportate din Fondul de garantare pentru salariaţii angajatorului în stare de insolvenţă.
(2)
Dispoziţia prevăzută la alin.(1) se comunică administratorului sau lichidatorului angajatorului în stare de insolvenţă şi constituie titlu de creanţă, care devine titlu executoriu la data la care expiră termenul de plată, în situaţia prevăzută la art.17.
(3) În cazul în care se constată că angajatorul nu îndeplineşte condiţiile prevăzute la art.12, cererea prevăzută la art.19 alin.(1) se respinge, prin dispoziţia motivată a agenţiei teritoriale, care se comunică persoanelor prevăzute la art.19.

	Nemodificat 
	

	27
	Art.22. - (1) În cazul în care angajatorii aflaţi în situaţia prevăzută la art.17 nu restituie de bunăvoie sumele suportate din Fondul de garantare, agenţiile teritoriale vor proceda la acţiuni de executare silită.
(2) Debitele create prin nerespectarea de către angajatorii prevăzuţi la art.17 a obligaţiei de restituire a sumelor suportate din Fondul de garantare se recuperează de la aceştia în temeiul dispoziţiei prevăzute la art.21 alin.(2).
(3) Activitatea de îndeplinire a măsurilor asigurătorii, precum şi de efectuare a executării silite a debitelor prevăzute la alin.(2) se realizează potrivit prevederilor Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare, de către personalul de specialitate din cadrul agenţiilor pentru ocuparea forţei de muncă, desemnat prin dispoziţii ale directorilor executivi.

	Nemodificat 

Se propune reformularea textului alin.(2) după cum urmează:
„(2) Debitele create prin nerespectarea de către angajatorii prevăzuţi la art.17 a obligaţiei de restituire a sumelor suportate din Fondul de garantare se recuperează de la aceştia în temeiul dispoziţiei prevăzute la art.21 alin.(1).”
Autor: d-l deputat Adrian Miuţescu

Nemodificat 
	Pentru respectarea normelor de tehnică legislativă, în ceea ce priveşte trimiterea la o normă care face trimitere la o altă normă.

	28
	CAPITOLUL V
Sancţiuni

	Nemodificat 
	

	29
	Art.23. - (1) Constituie contravenţie următoarele fapte:
a) necomunicarea datelor şi informaţiilor solicitate în scris de agenţiile teritoriale, pentru îndeplinirea atribuţiilor prevăzute de prezenta lege;
b) comunicarea de date şi informaţii incomplete sau eronate.
(2) Prevederile alin.(1) se completează cu dispoziţiile Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare.

	Nemodificat 
	

	30
	Art.24. - Contravenţiile prevăzute la art.23 alin.(1) se sancţionează după cum urmează:
a) cea prevăzută la lit.a), cu amendă de la 1.000 lei (RON) la 3.000 lei (RON);
b) cea prevăzută la lit.b), cu amendă de la 5.000 lei (RON) la 10.000 lei (RON).

	Se propune reformularea textului art.24 după cum urmează:

„Art.24. - Contravenţiile prevăzute la art.23 alin.(1) se sancţionează după cum urmează:
a) cu amendă de la 1.000 lei la 3.000 lei, cea prevăzută la lit.a);
b) cu amendă de la 5.000 lei  la 10.000 lei, cea prevăzută la lit.b).”
Autor: d-l deputat Ioan Cindrea


	Conform reglementărilor în materie este suficientă  menţionarea sumelor în lei.

S-au reformulat lit.a) şi b) pentru unitate de soluţie cu reglementările în materie.

	31
	Art.25. - Constatarea contravenţiilor şi aplicarea sancţiunilor prevăzute la art.23 alin.(1) şi art.24 se realizează de organele de control ale agenţiilor teritoriale.

	Nemodificat 
	

	32
	Art.26. - Dispoziţiile referitoare la stabilirea şi sancţionarea contravenţiilor se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat 
	

	33
	Art.27. - Sumele încasate din amenzile contravenţionale, aplicate conform prezentei legi, se fac venit la bugetul de stat.

	Nemodificat 
	

	34
	Art.28. - Litigiile privind aplicarea prevederilor prezentei legi se soluţionează de către instanţele judecătoreşti competente, potrivit legii.

	Nemodificat 
	

	35
	CAPITOLULUI VI
Dispoziţii finale

	Nemodificat 
	

	36
	Art.29. - (1) Dispoziţiile prezentei legi intră în vigoare la data de 1 ianuarie 2007.
(2) Beneficiază de prevederile prezentei legi salariaţii angajatorilor pentru care starea de insolvenţă intervine după data de 1 ianuarie 2007.
(3) Sumele necesare pentru plata creanţelor salariale prevăzute la art.13 precum şi cheltuielile de gestionare a Fondului de garantare, se suportă, pentru anul 2007, din subvenţia acordata de la bugetul de stat către bugetul asigurărilor pentru şomaj.

	Nemodificat 
	

	37
	Art.30. - În termen de 90 de zile de la intrarea în vigoare a prezentei legi, Ministerul Muncii, Solidarităţii Sociale şi Familiei va elabora normele metodologice de aplicare a legii şi le va supune spre aprobare Guvernului.

	Se propune reformularea textului art.30 după cum urmează:
„Art.30. - În termen de 90 de zile de la publicarea prezentei legi în Monitorul Oficial al României, Guvernul va aproba normele metodologice de aplicare a legii.”
Autori: d-l deputat Ioan Cindrea şi d-l deputat Marian Sârbu


	La momentul intrării în vigoare a legii trebuie să existe normele metodologice de aplicare.

Termenul este stabilit pentru aprobarea normelor, şi nu pentru elaborarea lor.

	38
	Prezenta lege transpune Directiva Consiliului nr.80/987/CEE privind apropierea legislaţiilor statelor membre referitoare la protecţia salariaţilor în cazul insolvabilităţii angajatorului, publicată în Jurnalul Oficial al Comunităţilor Europene nr.L283 din 28 octombrie 1980, cu modificările aduse prin Directiva Parlamentului European şi a Consiliului nr.2002/74/CE publicată în Jurnalul Oficial nr.L270 din 08 octombrie 2002.

	Se propune reformularea textului după cum urmează:
„Prezenta lege transpune Directiva Consiliului nr.80/987/CEE privind apropierea legislaţiilor statelor membre referitoare la protecţia salariaţilor în cazul insolvabilităţii angajatorului, publicată în Jurnalul Oficial al Comunităţilor Europene (JOCE) nr.L283 din 28 octombrie 1980, cu modificările aduse prin Directiva Parlamentului European şi a Consiliului nr.2002/74/CE publicată în Jurnalul Oficial nr.L270 din 08 octombrie 2002.”
Autor: d-l deputat Stelian Duţu


	Pentru înscrierea corectă a denumirii, aşa cum este uzitată în materie.


II. Amendamente respinse

În cursul dezbaterii, Comisia a respins următorul amendament:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentului
	Camera 

Decizională


	0
	1
	2
	3
	4

	1
	Art.14. - (1) Suma totală a creanţelor salariale suportate din Fondul de garantare nu poate depăşi cuantumul a 3 salarii medii brute pe economie, pentru fiecare salariat.
(2) Salariul avut în vedere la alin.(1) este salariul mediu brut pe economie, comunicat de Institutul Naţional de Statistică în luna în care s-a deschis procedura insolvenţei.

	D-l deputat Iuliu Nosa propune reformularea art.14 după cum urmează:

“Art.14. – Salariile restante suportate din Fondul de garantare vor reprezenta 3 salarii lunare brute, cele mai favorabile, realizate de angajat într-o perioadă de 6 luni.”
	a) Argumente pentru susţinere:

Armonizarea proiectului de Lege cu prevederile Art.4 Para.2 din Directiva Consiliului 2002/74 din 23 septembrie 2002.

b) Argumente pentru respingere:

Proiectul de Lege se referă la creanţe salariale care includ şi alte sume; nu e vorba de salarii restante.

Sumele Fondului nu sunt în măsură să acopere cele mai favorabile salarii.

Directiva recomandă să se acopere între 3 şi 6 salarii medii, neimpunându-se un anumit cuantum.


	Camera Deputaţilor



Comisia a propus aprobarea proiectului în forma propusă în prezentul raport, cu unanimitate de voturi.
PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Sorina Steliana SZABO

